Sukladno Pravilniku o postupku provođenja jednostavne nabave u Ministarstvu poljoprivrede od 19. prosinca 2022. godine, Klasa: 011-01/22-01/111, Urbroj: 525-05/156-22-1 (u daljnjem tekstu: **Pravilnik o jednostavnoj nabavi**) utvrđuje se sljedeća:

**DOKUMENTACIJA O NABAVI**

**[**u daljnjem tekstu: **dokumentacija]**

**POZIV ZA DOSTAVU PONUDA**

POSTUPAK - JEDNOSTAVNA NABAVA

**NAZIV PREDMETA NABAVE:**

Organizacija godišnje skupštine GFCM

Evidencijski broj nabave: 141/2023/JN

U Zagrebu, listopad 2023. godine

**Sadržaj**

[1. Podaci o naručitelju 3](#_Toc149311079)

[2. Podaci o osobi zaduženoj za komunikaciju s ponuditeljima 3](#_Toc149311080)

[3. Gospodarski subjekti s kojima je Naručitelj u sukobu interesa 3](#_Toc149311081)

[4. Evidencijski broj nabave 3](#_Toc149311082)

[5. Podaci o postupku jednostave nabave 3](#_Toc149311083)

[6. Procijenjena vrijednost nabave 3](#_Toc149311084)

[7. Ugovor / Narudžbenica 3](#_Toc149311085)

[8. Opis predmeta nabave 3](#_Toc149311086)

[9. Količina predmeta nabave 4](#_Toc149311087)

[10. Troškovnik 4](#_Toc149311088)

[11. Mjesto izvršenja predmeta nabave 4](#_Toc149311089)

[12. Rok izvršenja predmeta nabave 4](#_Toc149311090)

[13. Osnove za isključenje gospodarskog subjekta 4](#_Toc149311091)

[13.1. Nekažnjavanje 4](#_Toc149311092)

[13.2. Plaćene dospjele porezne obveze i obveze za mirovonsko i zdravstveno osiguranje 7](#_Toc149311093)

[14. Uvjeti sposobnosti 7](#_Toc149311094)

[14.1. Sposobnost za obavljanje profesionalne djelatnosti 7](#_Toc149311095)

[14.2. Iskustvo potrebno za izvršenje predmetne nabave 8](#_Toc149311096)

[14.3. Tehnička i stručna sposobnost 8](#_Toc149311097)

[15. Oslanjanje na sposobnost drugih subjekata 8](#_Toc149311098)

[16. Podaci o ponudi 9](#_Toc149311099)

[16.1. Sadržaj ponude: 9](#_Toc149311100)

[17. Način određivanja cijene ponude 9](#_Toc149311101)

[18. Valuta ponude 9](#_Toc149311102)

[19. Kriterij za odabir ponude 9](#_Toc149311103)

[20. Jezik i pismo ponude 9](#_Toc149311104)

[21. Rok valjanosti ponude 10](#_Toc149311105)

[22. Rok, način i uvjeti plaćanja 10](#_Toc149311106)

[23. Jamstvo za uredno ispunjenje ugovora 10](#_Toc149311107)

[24. Datum i vrijeme dostave ponuda 11](#_Toc149311108)

[25. Otvaranje ponuda 11](#_Toc149311109)

[26. Tajnost podataka 11](#_Toc149311110)

[27. Odabir ponuditelja 11](#_Toc149311111)

PRILOG I – Ponudbeni list

PRILOG II – Tehnička specifikacija

PRILOG III – Troškovnik

PRILOG IV – Izjava o nekažnjavanju

PRILOG V – Popis glavnih usluga

## Podaci o naručitelju

**REPUBLIKA HRVATSKA, MINISTARSTVO POLJOPRIVREDE**

**(u daljnjem tekstu: Naručitelj)**

OIB: 76767369197

Adresa: Ulica grada Vukovara 78, 10000 Zagreb

URL: <https://poljoprivreda.gov.hr/>

## Podaci o osobi zaduženoj za komunikaciju s ponuditeljima

Kontakt osoba: Ante Vujević, Dijana Jurković

Telefon: 01/6106 581, 01/6106 632, 01/6106 564

e-mail: [ante.vujevic@mps.hr](mailto:ante.vujevic@mps.hr) [javna.nabava@mps.hr](mailto:javna.nabava@mps.hr)

## Gospodarski subjekti s kojima je Naručitelj u sukobu interesa

Sukladno članku 80. stavku 2. točki 2. Zakona o javnoj nabavi („Narodne novine“, broj 120/16 i 114/22), (u daljnjem tekstu: ZJN 2016) predstavnik Naručitelja iz članka 76. stavka 2. je u sukobu interesa sa sljedećim gospodarskim subjektima:

• Calla Logistics d.o.o. za usluge, Novaki (Grad Sveta Nedjelja), Industrijsa 5, OIB: 54415022181;

• TOURING INT. Szolgáltató Korlátolt Felelösségü Társaság, 6721 Szeged, Szilágyi utca 2. 2. em. 214.

## Evidencijski broj nabave

Evidencijski broj nabave: 141/2023/JN

## Podaci o postupku jednostave nabave

Vrsta postupka nabave: jednostavna nabava temeljem Pravilnika o jednostavnoj nabavi.

Poziv za dostavu ponuda objavljuje se na službenoj web stranici Naručitelja.

## Procijenjena vrijednost nabave

Procijenjena vrijednost nabave iznosi 17.000,00 € bez PDV-a.

## Ugovor / Narudžbenica

Predviđa se izdavanje narudžbenice.

## Opis predmeta nabave

Predmet nabave je usluga organizacije svečane večere u okviru godišnje sjednice Opće komisije za ribarstvo Sredozemlja (GFCM). Godišnja sjednica GFCM-a održat će se od 6. do 10. studenog 2023. u Splitu, u hotelu Le Meridien Lav te je predviđeno sudjelovanje do 140 sudionika. Sudionici ovog događaja su predstavnici uprava za ribarstvo ugovornih strana GFCM-a (ukupno 22 zemlje te europska unija) i neugovornih strana s kojima GFCM surađuje. Također, na sjednici će sudjelovati i promatrači odnosno predstavnici nevladinih udruga, uglavnom vezanih za zaštitu prirode.

Detaljan opis predmeta nabave nalazi se u Tehničkoj specifikaciji (**Prilog II**), a koja je sastavni dio ove dokumentacije o nabavi.

Dopušteno je nuditi isključivo cjelokupan predmet nabave.

## Količina predmeta nabave

Količina predmeta nabave je navedena u troškovniku.

## Troškovnik

Troškovnik je sastavni dio ove dokumentacije – **Prilog III**.

## Mjesto izvršenja predmeta nabave

**SVEČANA VEČERA, 8. studenoga 2023. godine s početkom u 19:00 sati u trajanju najmanje 3 sata –** Lokacija za održavanje svečane večere nije unaprijed definirana te se očekuje da ponuditelj predloži lokaciju održavanja prigodnu za traženu razinu svečanosti. Prihvatljivom će se smatrati lokacija koja je na području udaljenom do maksimalno 20 km od mjesta održavanja sastanka u hotelu Le Meridien Lav, Podstrana, te da se nalazi u neposrednoj blizini mora, do udaljenosti od 50 metara.

## Rok izvršenja predmeta nabave

Datum izvršenja usluge je 08.11.2023. godine.

## Osnove za isključenje gospodarskog subjekta

## Nekažnjavanje

Naručitelj je obvezan isključiti gospodarskog subjekta iz ovog postupka jednostavne nabave u sljedećim slučajevima:

**1.** ako je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:

a) **sudjelovanje u zločinačkoj organizaciji**, na temelju

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

b) **korupciju**, na temelju

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

c) **prijevaru**, na temelju

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

d) **terorizam ili kaznena djela povezana s terorističkim aktivnostima**, na temelju

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) **pranje novca ili financiranje terorizma**, na temelju

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

f) **dječji rad ili druge oblike trgovanja ljudima**, na temelju

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), ili

**2.** ako gospodarski subjekt koji **nema poslovni nastan u Republici Hrvatskoj** ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i **koja nije državljanin Republike Hrvatske** pravomoćnom presudom osuđena za kaznena djela iz točke 1. podtočaka od a) do f) ove dokumentacije i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

Za potrebe utvrđivanja okolnosti iz ove točke gospodarski subjekt je obvezan dostaviti:

- izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno čiji je osoba državljanin.

- ako se u državi poslovnog nastana gospodarskog subjekta, odnosno državi čiji je osoba državljanin ne izdaju navedeni dokumenti ili ako ne obuhvaćaju okolnosti iz točke 13.1., oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

**Za potrebe utvrđivanja okolnosti iz ove točke gospodarski subjekt u ponudi dostavlja:**

* Izjavu o nekažnjavanju iz **PRILOGA IV** ove dokumentacije

***(Izjava mora biti potpisana od strane ovlaštene osobe gospodarskog subjekta.)***

Naručitelj će nakon rangiranja ponuda, sukladno kriteriju za odabir, od najpovoljnijeg ponuditelja zatražiti ovjeru dostavljene Izjave od strane javnog bilježnika.

Smatra se da je dokument iz ove točke važeći ako nije stariji više od šest mjeseci od dana slanja ovog Poziva za dostavu ponude. Dostavlja se za gospodarski subjekt/te i svaku osobu koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora tog gospodarskog subjekta.

Temeljem članka 20. stavka 12. Pravilnika o dokumentaciji o nabavi te ponudi u postupcima javne nabave („Narodne novine“, broj 65/17 i 75/20), izjavu iz članka 265. stavka 2. u vezi s člankom 251. stavkom 1. ZJN2016 može dati osoba po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta.

## Plaćene dospjele porezne obveze i obveze za mirovonsko i zdravstveno osiguranje

Naručitelj će isključiti gospodarski subjekt iz ovog postupka jednostavne nabave ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje:

1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili

2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Naručitelj neće isključiti gospodarskog subjekta iz postupka jednostavne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

**Za potrebe utvrđivanja okolnosti iz ove točke gospodarski subjekt u ponudi dostavlja:**

- potvrdu porezne uprave ili drugog nadležnog tijela u državi poslovnog nastana gospodarskog subjekta *(Ponuditelj može dostaviti presliku potvrde porezne uprave).*

Ako se u državi poslovnog nastana gospodarskog subjekta, odnosno državi čiji je osoba državljanin ne izdaju navedeni dokumenti ili ako ne obuhvaćaju sve okolnosti iz točke 13.2., oni mogu biti zamijenjeni:

- izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

Smatra se da je dokument iz ove točke važeći ako nije stariji od dana slanja ovog Poziva za dostavu ponuda.

**NAPOMENA:** Osnove za isključenje gospodarsko subjekta primjenjuju se i na članove Zajednice ponuditelja i podugovaratelje te su isti dužni na isti način dokazati da ne postoji osnova za isključenje gospodarskog subjekta iz točke 13. ove dokumentacije. Ukoliko naručitelj utvrdi da postoji osnova za isključenje podugovaratelja, zatražit će od gospodarskog subjekta zamjenu tog podugovaratelja u primjerenom roku, ne kraćem od pet dana.

## Uvjeti sposobnosti

## Sposobnost za obavljanje profesionalne djelatnosti

U svrhu dokazivanja sposobnosti za obavljanje profesionalne djelatnosti, ponuditelj je obvezan dostaviti:

- izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana *(Ponuditelj može dostaviti presliku izvoda).*

Dokument iz ove točke je važeći ako nije stariji od dana slanja ovog poziva za dostavu ponuda.

Navedeni dokaz je potrebno dostaviti i za članove Zajednice ponuditelja i podugovaratelje, ako je primjenjivo.

## Iskustvo potrebno za izvršenje predmetne nabave

Popis glavnih usluga pruženih u godini u kojoj je započeo postupak jednostavne nabave i tijekom tri godine koje prethode toj godine, a sukladno članku 268. stavku 1. točka 3. ZJN 2016, pružio usluge iste ili slične predmetu nabave (organizacija konferencija, kongresa, izložbi i drugih događanja).

Minimalna razina sposobnosti: na popisu može biti navedeno maksimalno 4 usluge, a zbirna vrijednost svih usluga sa popisa mora biti u iznosu od 17.000,00 €.

**Ponuditelj je obvezan dostaviti popunjeni Prilog V – Popis glavnih usluga**

Navedenim popisom ponuditelj dokazuje da ima stečeno iskustvo s izvršenjem predmeta nabave, a što znači da naručitelj može očekivati valjano ispunjenje ugovornih obaveza.

## Tehnička i stručna sposobnost

Ponuditelj mora dokazati da ima na raspolaganju jednog stručnjaka – Voditelja projekta (koji će biti angažiran na izvršenju predmeta nabave) s minimalno sljedećim kvalifikacijama:

* Minimalno 5 godina radnog iskustva na poslovima vezanim uz organizaciju konferencija i/ili kongresa i/ili izložbi ili sličnim događajima.

**Ponuditelj je obvezan dostaviti životopis za voditelja projekta iz kojeg je vidljivo traženo iskustvo.**

## Oslanjanje na sposobnost drugih subjekata

Gospodarski subjekt može se u postupku jednostavne nabave radi dokazivanja ispunjavanja kriterija za odabir gospodarskog subjekta osloniti na sposobnost drugih subjekata, bez obzira na pravnu prirodu njihova međusobnog odnosa.

Ako se gospodarski subjekt oslanja na sposobnost drugih subjekata, mora dokazati Naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu.

Naručitelj će provjeriti ispunjavaju li drugi subjekti na čiju se sposobnost gospodarski subjekt oslanja relevantne kriterije za odabir gospodarskog subjekta te postoje li osnove za njihovo isključenje.

Naručitelj će od gospodarskog subjekta zahtijevati da zamijeni subjekt na čiju sesposobnost oslonio radi dokazivanja kriterija za odabir, ako na temelju provjere utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta.

Zajednica gospodarskih subjekata može se osloniti na sposobnost članova zajednice ili drugih subjekata pod uvjetima određenim u ovoj točki Dokumentacije o nabavi.

## Podaci o ponudi

Pri izradi ponude **ponuditelj se mora pridržavati uvjeta iz ove dokumentacije** i svih njenih privitaka te **ne smije ni na koji način mijenjati i nadopunjavati tekst ove dokumentacije**.

## Sadržaj ponude:

1. Popunjen ponudbeni list
2. Popunjen troškovnik
3. Dokumente pod točkom 13. ove dokumentacije
4. Dokumente pod točkom 14. ove dokumentacije
5. Detaljan opis usluge sukladno tehničkoj specifikaciji – Prilog II

Sukladno članku 293. Zakona o javnoj nabavi („Narodne novine“, broj 120/16 i 114/22), Naručitelj zadržava pravo, ako je to potrebno, tražiti od ponuditelja dopunu i/ili pojašnjenje sadržaja dostavljene ponude.

## Način određivanja cijene ponude

Cijena ponude piše se brojkama u apsolutnom iznosu. Ukupna cijena obvezno se upisuje u obrazac Ponudbenog lista (**Prilog I**) i u Troškovniku (**Prilog III**) ove dokumentacije.

U cijenu ponude bez PDV-a moraju biti uračunati svi troškovi i popusti. Ponuđena cijena je nepromjenjiva za cijelo vrijeme trajanja ugovora. Ponuditelj potpisom i pečatom Ponudbenog lista daje izjavu o nepromjenjivosti cijena.

Pretpostavlja se da je ponuditelj proučio važeće propise u Republici Hrvatskoj koji se odnose na njegovo poslovanje, a posebno one koji se odnose na njegove obveze plaćanja takse, poreza (osim PDV-a) i druga davanja te da po osnovu istih neće i ne može tražiti izmjenu ponuđene i ugovorene cijene.

Nije dopušteno iskazivanje alternativnih cijena ponude, cijena s deviznom klauzulom, iskazivanje cijene u relativnim iznosima, kao i dostave ponude pod uvjetima koji nisu predviđeni u dokumentaciji.

## Valuta ponude

Cijena ponude se izražava u eurima (€).

## Kriterij za odabir ponude

Kriterij na kojem će Naručitelj temeljiti odabir ponude je ekonomski najpovoljnija ponuda koja ispunjava u cijelosti zahtjeve naručitelja određene u ovoj dokumentaciji o nabavi, a relativni ponder cijene je 100%.

## Jezik i pismo ponude

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu.

Sva ostala dokumentacija koja se prilaže uz ponudu mora biti na hrvatskom jeziku. Sva popratna dokumentacija može biti i na nekom drugom jeziku, ali se u tom slučaju obavezno prilaže i prijevod.

## Rok valjanosti ponude

Rok valjanosti ponude je 60 dana od dana dostave ponude. Naručitelj će odbiti ponudu čija je opcija kraća od zahtijevane.

Naručitelj zadržava pravo pisanim putem zatražiti izjavu o produljenju roka valjanosti ponude. U tom slučaju ponuditelj će produžiti i valjanost jamstva za ozbiljnost ponude (ako je traženo) koja ne smije biti kraća od roka valjanosti ponude.

## Rok, način i uvjeti plaćanja

Naručitelj će predmet nabave platiti na kraju obavljenog posla, na temelju ispostavljenog računa za izvršenu predmetnu uslugu u roku 30 dana od dana izdavanja računa, a po izvršenoj usluzi.

Na temelju Zakona o elektroničkom izdavanju računa u javnoj nabavi („Narodne novine“, broj 94/18) Izvršitelj dostavlja e-Račun za isporučen predmet nabave, a isti je Naručitelj dužan zaprimiti i platiti sukladno navedenom Zakonu.

Način plaćanja: doznako na žiro račun ponuditelja. Predujam isključen, kao i traženje instrumenata osiguranja plaćanja.

Izvor sredstava za nabavu (proračun Ministarstva za 2023. i projekcije za 2024. i 2025. godinu):

na pozicijama A568000 ADMINISTRACIJA I UPRAVLJANJE i A828057 OPERATIVNI PROGRAM RIBARSTVA, konto 3293 Reprezentacija.

## Jamstvo za uredno ispunjenje ugovora

Odabrani ponuditelj s kojim će naručitelj sklopiti ugovor o jednostavnoj nabavi u obvezi je dostaviti jamstvo za uredno ispunjenje ugovora za slučaj povrede ugovornih obveza u obliku zadužnice ili bjanko zadužnice, u visini 10% (deset posto) iznosa Ugovora/Narudžbenice bez PDV-a, s rokom važenja 30 dana nakon isteka Ugovora/Narudžbenice.

Zadužnicu ili bjanko zadužnicu će odabrani ponuditelj dostaviti potvrđenu od strane javnog bilježnika i popunjenu sukladno Pravilniku o obliku i sadržaju zadužnice („Narodne novine“, broj 115/12, 82/17 i 154/22) ili Pravilniku o obliku i sadržaju bjanko zadužnice („Narodne novine“, broj 115/12, 82/17 i 154/22), bez uvećanja, sa zakonskim zateznim kamatama po stopi određenoj sukladno članku 29. stavak 2. Zakona o obveznim odnosima („Narodne novine“, broj 35/05, 41/08, 125/11,78/15, 29/18, 126/21, 114/22 i 156/22).

Iznimno od prethodno propisanog jamstva za uredno ispunjenje ugovora, ponuditelj može naručitelju Ministarstvu poljoprivrede uplatiti novčani polog u navedenom iznosu u eurima (€) na IBAN: HR1210010051863000160, model: HR64 9725-1079-OIB uplatitelja, s naznakom: jamstvo za uredno ispunjenje ugovora – evidencijski broj nabave: 141/2023/JN.

## Datum i vrijeme dostave ponuda

Ponuda sa svim traženim dokumentima se dostavlja skenirana elektroničkom poštom na adrese [javna.nabava@mps.hr](mailto:javna.nabava@mps.hr) [dijana.jurkovic@mps.hr](mailto:dijana.jurkovic@mps.hr)

Rok za dostavu ponuda je najkasnije do **30. listopada 2023. do 13:00h**.

## Otvaranje ponuda

Naručitelj neće javno otvarati ponude obzirom da se radi o postupku jednostavne nabave.

## Tajnost podataka

Gospodarski subjekt u postupku nabave smije na temelju zakona, drugog propisa ili općeg akta određene podatke označiti tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje. Ako je gospodarski subjekt neke podatke označio tajnima, obvezan je navesti pravnu osnovu na temelju koje su ti podaci označeni tajnima.

Gospodarski subjekt ne smije označiti tajnom: cijenu ponude, troškovnik, katalog, podatke u vezi s kriterijima za odabir ponude, javne isprave, izvatke iz javnih registara te druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom.

Naručitelj ne smije otkriti podatke dobivene od gospodarskih subjekata koje su oni na temelju zakona, drugog propisa ili općeg akta označili tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.

## Odabir ponuditelja

Na osnovi pregleda pristiglih ponuda sastavlja se Zapisnik o odabiru ponuda u postupku jednostavne nabave, kojim se utvrđuje najpovoljnija ponuda, te se predlaže ovlaštenoj osobi naručitelja sklapanje ugovora s odabranim ponuditeljem.

Za odabir dovoljna je jedna prihvatljiva ponuda. Ako su dvije ili više valjanih ponuda jednako rangirane nakon bodovanja ponuda prema zadanim kriterijima ekonomski najpovoljnije ponude, Naručitelj će odabrati ponudu koja je zaprimljena ranije.

U slučaju da je u postupku nabave sudjelovalo više ponuditelja, svi će biti obaviješteni o odabiru najpovoljnijeg ponuditelja.